P6_TA(2006)0304
Partnerstvo EU in Karibov za rast, stabilnost in razvoj
Resolucija Evropskega parlamenta o partnerstvu EU in Karibov za rast, stabilnost in razvoj
(2006/2123(INI))
Evropski parlament,
—ob upoštevanju sporočila Komisije Svetu, Evropskemu parlamentu in Evropskemu ekonomsko-social-
nemu odboru z dne 2. marca 2006 z naslovom „Partnerstvo EU in Karibov za rast, stabilnost in razvoj“
(KOM(2006)0086) (v nadaljevanju „sporočilo Komisije“),
—ob upoštevanju ocenjevalnega poročila o regionalni strategiji Komisije za Karibe, zvezka 1 in 2 iz aprila
2005,
—ob upoštevanju sklepov Sveta za splošne zadeve in zunanji odnose z dne 10. aprila 2006, ki vključujejo
potrditev skupnega stališča o Kubi z dne 2. decembra 1996,
—ob upoštevanju skupne izjave Sveta in predstavnikov vlad držav članic v okviru Sveta ter Evropskega
parlamenta in Komisije o razvojni politiki Evropske unije z naslovom „Evropsko soglasje“ (1),
—ob upoštevanju Dunajske izjave o tretjem forumu civilne družbe Evrope, Latinske Amerike in Karibov z
dne 1. aprila 2006,
—ob upoštevanju svoje resolucije z dne 23. marca 2006 o sporazumih o gospodarskem partnerstvu –
njihov vpliv na razvoj (2),
—ob upoštevanju člena 45 svojega Poslovnika,
—ob upoštevanju poročila Odbora za razvoj (A6-0211/2006),
A. ker bo veliko karibskih držav do leta 2020 doseglo status razvitih držav, medtem ko drugim grozi, da
bodo zdrsnile iz skupine držav s srednjimi prihodki v skupino držav z nizkimi prihodki,
B. ker so te male otoške države po naravi občutljive za naravne nesreče in druge zunanje pretrese,C. ker so Komisija in predstavniki CARIFORUM (
3) razpravljali o sporočilu Komisije, ko je bilo na stopnji
osnutka,
D. ker je vzpostavitev skupnega karibskega enotnega trga in gospodarstva (CSME) po lastni odločitvi
pomemben instrument regionalnega povezovanja,
E. ker so države CARIFORUM želele, da pogajanja o sporazumu o gospodarskem partnerstvu vključujejo
jasno razvojnopolitično razsežnost, da bi se preprečevali naraščajo ča revščina in neenakost, spodbujala
socialna kohezija in uresničevali razvojni cilji novega tisočletja,13.12.2006 C 303 E/750 Uradni list Evropske unije
Četrtek, 6. julij 2006SL
(1) UL C 46, 24.2.2006, str. 1.
(2) Sprejeta besedila, P6_TA(2006)0113.
(3) Karibski forum afriških, karibskih in pacifiških držav (države AKP).
F. ker je več kot 60 % prebivalstva v regiji mlajšega od 30 let in je v karibskih državah razen Kube dostop
do izobraževanja za vse nerešen problem,
G. ker je belgijska vlada pozitivno ocenila odločilen dialog in razvojno sodelovanje s kubansko vlado,
H. ker se je začela programska stopnja za sredstva desetega Evropskega razvojnega sklada in mora biti izpla-
čilo teh sredstev v prihodnje hitrejše in učinkovitejše ter bolje prilagojeno potrebam držav regije,
1. izreka pohvalo vključitvi skupine CARIFORUM v razpravo o osnutku sporočila Komisije in pozdravlja
upoštevanje večine pomislekov držav iz regije v sporočilu;
2. pozdravlja prizadevanja Komisije v strategiji, ki spodbuja duh enakosti, partnerstva in pripadnosti;
3. meni, da je dejanska marginalizacija Parlamenta s časovnim razporedom, ki izključuje udeležbo
Parlamenta pri oblikovanju strategije sodelovanja za Karibe, zelo obžalovanja vredna sprememba načina
delovanja treh evropskih institucij s soglasjem, ki se je že izkazalo pri oblikovanju strategije za Afriko in v
evropskem soglasju o razvojni politiki Evropske unije;
4. obžaluje, da Komisija nezadostno upošteva priporočila iz svojega ocenjevalnega poročila;
5. se strinja z analizo Komisije, da sodelovanja obeh regij do zdaj še ni spremljal ustrezen politični dialog;
meni, da je enourno srečanje med predsedniki vlad trojke EU in CARIFORUM enkrat v dveh letih neza-dostno, in pozdravlja predlog, da se takšnemu dialogu na vseh ravneh v prihodnje nameni ustrezen čas;
6. pozdravlja načrtovano vključevanje francoskih čezmorskih departmajev v regiji (Gvadalup, Francoska
Gvajana in Martinik) ter karibskih čezmorskih držav in ozemelj v prihodnji politični dialog; vendar v zvezi s
tem zastopa stališče karibskih držav, da bi se bilo treba o urejanju tega vključevanja najprej pogajati s tistimidržavami, ki so v okviru Sporazuma iz Cotonouja (
1) podpisale sporazum o metodologiji za politični dialog;
7. se strinja s stališčem držav AKP, da opredelitev ločenih politik EU za tri regije AKP nikakor ne sme osla-
biti skupnega odnosa med Evropsko unijo in državami AKP; pozdravlja dodaten forum političnega dialoga,ki je nastal na vrhu Evropske unije ter držav Latinske Amerike in Karibov (latinskoameriške države), vendarvztraja pri tem, da imajo prednost dogovori iz Sporazuma iz Cotonouja;
8. pozdravlja namero, navedeno v sporočilu Komisije, za okrepitev verodostojnosti institucij in spodbu-
janje dobrega upravljanja ter preglednost na finančnem, dav čnem in pravnem področju v karibskih državah;
poziva karibske države k ratifikaciji Konvencije ZN proti organiziranemu kriminalu in Konvencije ZN protikorupciji;13.12.2006 C 303 E/751 Uradni list Evropske unije
Četrtek, 6. julij 2006SL
(1) Sporazum o partnerstvu med skupino afriških, karibskih in pacifiških držav (AKP) na eni strani in Evropsko skupnostjo
in njenimi državami članicami na drugi strani, podpisan v Cotonouju 23. junija 2000 (UL L 317, 15.12.2000, str. 3).
9. podpira namero Komisije, da prednostno podpre novooblikovani karibski enotni trg in gospodarstvo;
ponavlja svoje stališče, da morajo biti razvojni cilji v središču pogajanj v okviru sporazumov o gospodarskem
partnerstvu, da potrebuje karibski notranji trg, ki se postavlja na noge, ustrezno podporo, povezano s trgo-vino, ter vzpostavljanje zmogljivosti in liberalizacijo trgovine v ustreznem zaporedju;
10. poziva Komisijo, naj zagotovi, da se sporazumi o gospodarskem partnerstvu oblikujejo ob upoštevanju
regionalnih danosti in omejitev in po potrebi dopuščajo možnost spremenljive geometrije; poziva, naj vsemobveznostim, sprejetim v okviru pogajanj o gospodarskem partnerstvu, sledi dostava razvojne pomoči, pove-zane s pogajanji v okviru sporazumov o gospodarskem partnerstvu, ki si prizadeva za ista pereča področjakot zadevne vlade, vključno s prestrukturiranjem gospodarstva za povečanje konkurenčnosti, davčnimi prila-
goditvami in podporo za olajševanje trgovine;
11. ponovno opozarja na znaten prispevek iz prihodkov iz carinskih dajatev v proračun in za naložbeno
sposobnost nekaterih karibskih držav ter na osnovi tega sklepa, da ukrepi, ki bi vodili v ukinitev tega
prihodka, ki ga trenutno ni mogoče nadomestiti z obdavčenjem, ne smejo biti sprejeti, ne da se zagotoviustrezno nadomestilo; vendar poudarja, da bi rast trgovine med karibskimi državami in med državami vrazvoju na splošno pomagala nadomestiti izgube iz carinskih prihodkov in prispevala k bolj stabilnim viromdohodka;
12. se strinja z oceno Komisije, da so mala, odprta gospodarstva regije še posebej občutljiva za delovanje
globalnih tržnih sil; vendar poudarja, da progresivna liberalizacija trgovine z ustreznimi varovalnimi meha-
nizmi, ki pušča dovolj časa za prilagoditev, spodbuja razvoj in je zato lahko sredstvo za boj proti revščini;
13. meni, da morajo ukrepi za vzpostavljanje zmogljivosti, povezanih s trgovino, upoštevati omejevanje
ponudbe, med drugim tudi s spodbujanjem predelovanja osnovnih proizvodov ter s povečevanjem
raznovrstnosti proizvodnje, spodbujanjem posvetovanja z malimi in srednje velikimi podjetji ter s podporo
slednjim, z odstranjevanjem birokratskih ovir pri naložbah in torej spodbujanjem razvoja podjetij v regiji;
14. izrecno poziva Komisijo, da uresniči priporočilo 7 svojega ocenjevalnega poročila, upošteva načela
Omrežja malih oto ških držav v razvoju Združenih narodov ter izvede študijo o vplivu liberalizacije trgovine
in globalizacije na trajnostni razvoj takšnih držav;
15. meni, da so programi nadomestil in prilagoditev za omilitev posledic sprememb trga za sladkor in
banane nezadostno financirani, ter ob upoštevanju nedavnih demonstracij v regiji izraža zaskrbljenost, da jeogrožena socialna kohezija, ki je cilj sodelovanja;
16. poziva Komisijo, da izdela programe za spodbujanje kmetijskega preoblikovanja, ki bodo z vidikov
socialne, energetske in okoljske politike ter z zagotavljanjem preskrbe s hrano omogočali ohranjanje inustvarjanje človeka dostojnih delovnih mest v kmetijskih obratih, ki se zdaj upravljajo konvencionalno in
nekonkurenčno;
17. zahteva, da se nameni več pozornosti socialnim, kulturnim in okoljskim posledicam strategije sodelo-
vanja ter da se izvaja sistematična presoja vplivov in ocena na podlagi kazalnikov razvojnih ciljev novega
tisočletja;
18. pozdravlja vključevanje pomembnih nalog za zaščito okolja v razvojno sodelovanje s karibsko regijo
ter poziva k množičnemu financiranju razvoja uporabe obnovljivih virov energije in energetske učinkovitosti,
da se prepreči poguben učinek naraščanja cen nafte in upočasni spreminjanje podnebja;13.12.2006 C 303 E/752 Uradni list Evropske unije
Četrtek, 6. julij 2006SL
19. je prav tako kot Komisija zaskrbljen, da se bosta zaradi globalnih podnebnih sprememb število in moč
naravnih nesreč v regiji še povečala, ter podpira cilj boljšega odpravljanja posledic naravnih nesreč, a je
razočaran zaradi pomanjkanja sklicevanja na pomoč pri naravnih nesrečah iz leta 2005; poziva Komisijo,
naj podpre uvedbo take pomoči; zahteva, da Komisija pripravi redno nadaljnje spremljanje tega postopka zaOdbor za razvoj Evropskega parlamenta in za Odbor za socialne zadeve in okolje skupne parlamentarneskupščine AKP-EU; opozarja na občutljivost nacionalnih gospodarstev karibskih držav zaradi naravnih nesreč
in pozdravlja napoved Komisije, da bo za pomoč za obnovo uporabila nove in hitrejše postopke izplačila, ki
predvidevajo obvezno vnaprejšnje financiranje;
20. opozarja, da se strategija za Karibe premalo ukvarja z reševanjem problema brezposelnosti in narašča-
jočim nezadovoljstvom mladih; izraža zaskrbljenost, da se bo ta položaj zaradi bližajoče se krize karibskegakmetijstva še poslabšal;
21. poudarja ključno vlogo, ki jo lahko ima razvoj trajnostnega turizma kot dejavnik gospodarskega
razvoja, in zagovarja dolgoročno finančno pomoč za vzpostavitev potrebne infrastrukture (ceste, pristanišča,
letališča itd.); vendar opozarja, da Komisija ni priznala, da je regionalno in lokalno lastništvo turističnihdejavnosti bistveno za to trajnost in ga je treba spodbujati, da se zmanjša odliv dobičkov in da se zagotovi,da lokalno prebivalstvo ni potisnjeno v vlogo služabnikov ter da se prepreči popolno uničenje pokrajine;
22. pozdravlja ponudbo Komisije za ohranjanje odprtega političnega dialoga s Kubo; obsoja ozko omeje-
vanje tega dialoga na podlagi skupnega stališča iz leta 1996;
23. poudarja, da bi lahko uspešno zavzemanje Evropske unije pri ZDA za ukinitev trgovinske zapore
ustvarilo znatne gospodarske potenciale za celotno regijo; priporoča, da se v okviru politike, ki je usmerjena
v politične, socialne, posameznikove in gospodarske človekove pravice, vzpostavi kritičen dialog s kubansko
vlado;
24. poudarja pomen usklajevanja razvojnih načrtov tudi z izvenevropskimi udeleženci v regiji, zlasti s
Kanado, Kitajsko, Brazilijo in Venezuelo, ter v zvezi s tem obžaluje, da Komisija ne zaupa vključevanjudrugih udeležencev;
25. poudarja, da je regija zelo raznolika, in poziva k večjemu razlikovanju v strategiji sodelovanja; ob
upoštevanju omenjenega poziva Komisijo, naj za vsako karibsko državo posebej oceni, ali je osredotočenostna proračunsko pomoč ustrezna metoda za dosego razvojnih ciljev, med drugim na podlagi stopnje pregled-
nosti v državi, močnih in neodvisnih institucij in dobrega upravljanja;
26. zlasti opozarja na nemogoče razmere na Haitiju in poziva Komisijo ter države članice, naj razvijejo
poseben program za Haiti, ki bo presegal območje uporabe splošnega sodelovanja s karibsko regijo in za
katerega bodo potrebna dodatna sredstva; pozdravlja v splošnem zadovoljivo izvedbo predsedniških in parla-mentarnih volitev na Haitiju februarja in aprila 2006;
27. naroči svojemu predsedniku, naj to resolucijo posreduje Svetu, Komisiji, vladam in parlamentom držav
članic EU ter vladam in parlamentom karibskih držav.13.12.2006 C 303 E/753 Uradni list Evropske unije
Četrtek, 6. julij 2006SL